CELEX: 62013TN0563
Language: lv
Date: 2013-10-24 00:00:00
Title: Lieta T-563/13: Prasība, kas celta 2013. gada 24. oktobrī — Beļģija/Komisija

14.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 367/38
            
         Prasība, kas celta 2013. gada 24. oktobrī — Beļģija/Komisija
   (Lieta T-563/13)
   2013/C 367/68
   Tiesvedības valoda — holandiešu
   
      Lietas dalībnieki
   
   
      Prasītāja: Beļģijas Karaliste (pārstāvji — J.-C. Halleux un M. Jacobs, kuriem palīdz F. Tuytschaever un M. Varga, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atzīt šo prasību par tiesību akta atcelšanu par pieņemamu un pamatotu un tā rezultātā atcelt apstrīdēto lēmumu, ciktāl tas attiecas uz Beļģijas Karalistes izdevumiem EUR 4 108 237,42 apmērā vai, katrā ziņā, aprobežot no finansējuma izslēdzamo summu ar EUR 1 268 963,04;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja lūdz daļēji atcelt Komisijas 2013. gada 13. augusta Īstenošanas lēmumu 2013/433/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (1), ciktāl šis lēmums attiecas uz Beļģijas Karalistes izdevumiem.
   Prasības pamatošanai prasītāja izvirza trīs pamatus.
   
               1)
            
            
               Ar pirmo pamatu tiek apgalvots pienākuma norādīt pamatojumu un tiesiskās noteiktības principa pārkāpums, jo no apstrīdētā īstenošanas lēmuma prasītāja nevar saprast pārkāpumu, kas tai tiek pārmests.
            
         
               2)
            
            
               Ar otro pamatu tiek apgalvots, ka ir pārkāpts Regulas (EK) Nr. 1234/2007 (2) 122. pants, 125.b panta 1. punkts un 125.d pants un Regulas (EK) Nr. 1580/2007 (3) 25. pants, 28. panta 1. punkts, 29. un 33. pants, jo Komisija ir norādījusi, ka Greenbow srl esot tikusi nepamatoti atzīta par ražotāju organizāciju.
            
         
               3)
            
            
               Ar trešo pamatu tiek apgalvots samērīguma principa pārkāpums, jo Komisija nav aprobežojusi finanšu korekciju ar izdevumiem, kuri attiecas uz Greenbow srl biedriem, kuri nevarēja tikt atzīti kā patstāvīga ražotāju organizācija.
            
         
      (1)  OV L 219, 49. lpp.
   
      (2)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula), (OV L 299, 1. lpp.).
   
      (3)  Komisijas 2007. gada 21. decembra Regula (EK) Nr. 1580/2007, ar ko nosaka Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (OV L 350, 1. lpp.).